นายกฯออสเตรเลียเผยประเทศได้รับผลกระทบจาก Brexit ในวงจำกัด
นายกฯออสเตรเลียเผยประเทศได้รับผลกระทบจาก Brexit ในวงจำกัด
24 มิ.ย. 2559

ผู้สื่อข่าวรายงานว่า ออสเตรเลียเรียกร้องให้ทุกฝ่ายอยู่ในความสงบ เพื่อรับมือกับสถานการณ์ที่เกิดขึ้นหลังสหราชอาณาจักรเลือกออกจากการเป็นสมาชิกของสหภาพยุโรป (EU)
องค์กรสื่อของอังกฤษได้รายงานผลการลงประชามติ Brexit ว่า ชาวอังกฤษส่วนใหญ่ได้ตัดสินใจเลือกออกจากการเป็นสมาชิกของสภาพยุโรปหรือ Leave ในช่วงผลการนับคะแนนอยู่ที่ 51.7% เมื่อเวลา 11.00 น. ที่ผ่านมา ส่งผลให้เกิดการเทขายจำนวนมหาศาล และราคาสินทรัพย์ที่ปลอดความเสี่ยงพุ่งสูงขึ้น
นายมัลคอล์ม เทิร์นบูล นายกรัฐมนตรีออสเตรเลียกล่าวกับผู้สื่อข่าวว่า “ยังไม่มีสัญญาณว่าออสเตรเลียจะได้รับผลกระทบจากผลประชามตินี้ อย่างไรก็ตาม ในระยะนี้ ตลาดโลกอาจจะต้องเผชิญกับความผันผวน”
“ผลกระทบจาก Brexit ที่มีต่อออสเตรเลียในทันทีนั้นไม่มากนัก และสหราชอาณาจักรอาจต้องใช้เวลาสักระยะในการเจรจาต่อรองเรื่องการออกจาก EU”